钦定古今图书集成/明伦汇编/氏族典/第549卷 > 《廖用贤尚友录》 > 叶康直
## 钦定古今图书集成/明伦汇编/氏族典/第549卷 > 《廖用贤尚友录》 > 叶康直

按《宋史叶康直传》：“康直字景温，建州人。擢进士第，知
光化县，凡政皆务以利民。时丰稷为糓城令，亦以治
绩显，人歌之曰：‘叶光化，丰糓城。清如水，平如衡。曾布
行新法，以为司农属。历转运副使。五路兵西征，康直
领泾原粮道承受。内侍梁同以饷恶妄奏，神宗怒，械
康直，将诛之，王安礼力救，得归故官。元祐初，加直龙’”
图阁、知秦州，改知河中府，复为秦州。进宝文阁待制、
陕西都运使。以疾请知亳州。“通濬积潦，民获田数十
万亩。”召为兵部侍郎，卒，年六十四。